JohanHeinsen/ENO huggingface dataset:
Odense Adresse-Contoirs Efterretninger, 1845-03-01
Nr. 38. 74 Aargang. Fyens Stifts privilegerede. Kongelig ene samt Avertissementstidende. Adresse- og politiske Avis overalt i de danske Stater. Forsendes med Brevposten af M. C. Hempel i Odense.
Odense Adresse-Contoirs Efterretninger, 1845-03-01
Trykkes og udgives 1 Marts 1845. Løverdagen.
Odense Adresse-Contoirs Efterretninger, 1845-03-01
Jndhold. Udlandet: Storbrittannien, Frankerig, Rusland. - Fædrelandet. Offentlige Foranstaltninger.
Odense Adresse-Contoirs Efterretninger, 1845-03-01
Blandinger. Odense.
Odense Adresse-Contoirs Efterretninger, 1845-03-01
Udlandet. Storbrittannien. Underhuset har med 228 Stemmer imod 30, altsaa med en Majoritet af 198 Stemmer, bifaldet, at Jndkomstskatten i dens nuværende Størrelse skal forlænges i 3 Aar. Derimod forkastedes med 175 Stemmer mod 33 Hr. Roebucks Amendement, ifølge hvilket den ovenomtalte Skat, under Navn af Formuesskat ogsaa skulde gielde for Jrland. I Husets foregaaende Møde havde Lord Ashley mottiveret sit Andragende og Reguleringen af Børnenes Arbeidstid i Kattunfabrikkerne: disse Børns Antal er 25,000 og de maae fra den tidligste Barndom (8 Aar) dagligen arbeide 16 til 18 Timer i en heed, støvfuld og til Qvælen fordærvet Atmosphære; Børnene paa 10 Aar maae, naar der er meget Arbeide, ofte arbeide 2 eller 3 Nætter i Rad, de kunne hverken læse eller skrive og faae aldrig Tid til at gaae i Skole. Den ædle Lord sluttede sin Tale saaledes: "Jeg tilstaaer, at denne Sag, heelt fængsler min Ærgjerrighed, jeg har gjort mig det til Opgave, at skaffe Fabrikbørnene en velgjørende Opdragelse og at see dem opvoxe til nyttige Statsborgere. Jeg er beredt til at hellige denne Sag Resten af mine Levedage. Betragter disse ulykkelige unge Fabrikarbeideres raske Formerelse og betragter hvilken Jndflydelse dette System har paa Samfundets Tilstand. Den Dag idag forøges Forbrydelsernes Antal i et grufuldt Forhold - hvad have vi at vente af Fremtiden? Jfølge de officielle Beretninger have Mordene i 1844 i Forhold til de forrige Aaringer tiltaget 38 pCt., criminelle Angreb paa Velanstændighed og Blufærdighed 57 pCt., og andre afskyelige Forbrydelser 53 pCt., Der hengaaer ikke en Uge, hvori Man ikke i Bladene læser Beretninger om Forbrydelser, hvis Umenneskelighed overstiger al Jndbildning. For ganske kort siden har en Moder efterhaanden forgivet 4 af sine Børn, for at bemægtige sig den Hjelp, hun ved deres Død kunde vente sig af Begravelses-Understøttelses Selskabet, medens Man fra en anden Kant hører, at en Moder i et Anfald af Vrede har holdt sit Barn, ved Benene saalænge over Jlden til det var brændt ihiel Kunne vi end ikke som Nation afhielpe dette Onde, saa lader os dog ikke individuelt lægge Hænderne i Skjødet, Lader os i det Mindste vise, at vi, som ere Massernes Lovgivere, ogsaa ere deres Formyndere, Jeg haaber, at Huset indseer, at vi staae paa et raaddent Underlag. At forøge det brittiske Navns Storhed, ved Flaadens Formerelse og Koloniernes Udvidelse dette er meget gode Ting paa deres Plads, men alt dette er uden blivende Velgierning, uden solid Fundament, hvis ikke Massernes moralske og physiske Velværen derved bliver befordret. (Stærke bifaldsraab. Hør Hør,) Engellands commercielle Glands kan endnu vedblive at skinne i mange Aar, men der vil ogsaa komme en Besværlighedernes Dag. Denne vil da vorde Regnskabsdagen, hvis der Jntet gjøres forat forebygge denne soriale Vederstyggelighed og moralske Trostesløshed. Folket har derfor Jntet at befrygte, undtagen sine Lovgiveres Ligegyldighed.
Odense Adresse-Contoirs Efterretninger, 1845-03-01
Flere anseete Mænd ere i den sidste Tid pludselig døde, saaledes den liberale Whig, Marqvien af Westminster, en af de rigeste Mænd i Landet; det bekjendte Parlamentsmedlem, Sir Buxton, en af Slavehandelens ivrigste Bekæmpere; Lord Howard, Greve af Effingham, en af den engelske Armees dueligste Generaler, der i Krigen paa den pyrenæiske Halve commanderede en Brigade under Wellington.
Odense Adresse-Contoirs Efterretninger, 1845-03-01
Frankerig. Debatterne angaaende de hemmelige Fonds ere i Deputeredekammeret begyndte med, at Hr. LHerbette af Ministrene forlangte Oplysninger angaaende de to Deputerede, Grev de St. Priest's og Druyn de Lhuys's Afsættelse fra deres Embeder, fordi de i Kammeret havde stemt imod Adressen. Hr. L'Her dette erklærede, at han nok kunde forstaae Grev de St. Priests Afskedigelse (han var som bekjendt Gesandt ved det danske Hof, thi sagde han, (stiklende til Guizots Adfærd 1840 som Ministeriet Thiers's Gesandt i London), "Udenrigsministeren vidste nok, hvor farligt det var, at have en upaalidelig Gesandt i Udlandet." Hr. Larcy aabnede derpaa den almindelige Discussion over Lovudkastet og angreb Ministeriets Politik saaledes fra alle Kanter, at Man fra flere Steder i Salen raabte: til Orden!" (Her afgik Posten.)J Algier have 60 Arabere ganske uformodet, med Vaaben skjulte under deres Klæder, sneget sig ind og overfaldet den franske Militairpost i Sidi-bel-Abbes, 18 franske Mile syd for Oran. De vare af en fanatisk Marabut overtalte til dette Skridt og det lykkedes dem at nedhugge flere værgeløse franske Soldater, men omringedes tilsidst og dræbtes Allesammen, 30 Franske faldt eller bleve saarede.
Odense Adresse-Contoirs Efterretninger, 1845-03-01
Rusland. J Petersborg har Man i de sidste Uger stadigen havt 230s Kulde eller derover.
Odense Adresse-Contoirs Efterretninger, 1845-03-01
Fædrelandet. Offentlige Foranstaltninger. Ved Landsoverretten i Viborg er afsagt Dom i den af det Offentlige anlagte Sag imod Gaardmand Eskild Nørmark samt Tjenestekarlene Peder Poulsen eller Peder Poulsen Brou og Ole Pedersen Langerhuse, tiltalte for imedens de vare antagne som Arbeidere ved Bjergningen af det strandede Skib "Marshalls Ladning, at have borttaget derfra adskillige Smaating af dets Jnventarium, til en Værdi af ialt 35 Skilling, dømte til Fængsel paa Vand og Brød i 3 Gange 5 Dage hver. - Tjenestekarl Anders Larsen af Aars-Sleth Herred, tiltalt for voldeligen at have overfaldet sin Huusbondes Forældre, Aftægtsmand Jens Andreasen og dennes Hustru Kirstine Pedersdatter, dømt til Forbedringshuusarbeide. i 1 Aar.
Odense Adresse-Contoirs Efterretninger, 1845-03-01
Viin= og Boghandler Kjer er udnævnt til Capitain ved Borgervæbningen i Veile.
Odense Adresse-Contoirs Efterretninger, 1845-03-01
Af Flensborg A. sees, at Prindstatholderen har besøgt en af det Müller=Orlamundtske Selskabs Forestillinger.
Odense Adresse-Contoirs Efterretninger, 1845-03-01
Kommandanten i Kiel, Oberst v. Lihme, R. af D. og Dud., er ved Døden afgaaet, 68 Aar gammel.
Odense Adresse-Contoirs Efterretninger, 1845-03-01
Det Hoffmannske Selskab giver nu Forestillinger i Randers.
Odense Adresse-Contoirs Efterretninger, 1845-03-01
Proprietair Sidenius til Prindseholm bekjendtgjør i Loll.-Falst. Stiftst., at han, i Forening med en meget erfaren Qvæghandler i Fyen, agter til Foraaret, at foretage en Reise til Jylland og Angeln for at gjøre Jndkjøb af Qvæg, og at de Landmænd, der ønske at forbedre deres Qvægbesætning med jydske og angelske Køer, og ville overdrage ham Jndkjøbet, maa snarest muligt opgive ham hvormange og af hvilken Alder de ønske Kreaturerne.
Odense Adresse-Contoirs Efterretninger, 1845-03-01
To danske Smuglere fra Helsingøer ere i næstforrige Uge paagrebne paa svensk Kyst, i Nærheden af Helsingborg. Deres Baad med indeværende Ladning Smugvarer til flere tusinde Dalers Værdi er confiskeret og de Paagrebne øieblikkelig, efter svensk Lov og Ret, dømte til Fæstningen i 9 Maaneder. En Udløsningssum af 1200 Rbd. kan udløse dem, og der skal alt ved Subskription i Helsingøer være sammenbragt 600 Rbd. til de tvende Synderes Frelse, da de begge ere Familiefædre og bosiddende i sidstnævnte By, (Flyvep.
Odense Adresse-Contoirs Efterretninger, 1845-03-01
Odense. Flensborger Zeit. bragte med Hamborger Karethpost igaar Eftermiddags Kl. 5 1/4 den bedrøvelige Efterretning fra Kiel, at Landgreve Friedrich af Hessen, Broder til Hs. Maj. Enkedronning Marie Sophie Frederikke, er ved Døden afgaaet den 24 Februar paa Panker.
Odense Adresse-Contoirs Efterretninger, 1845-03-01
Flensb. Zeitung melder den for Fyenboerne behagelige Efterretning, at Dampskibet "Königien Caroline Amalia iaar vil fare mellem Flensborg og Kjøbenhavn (anløbende Brunsnis, Svendborg, Lohals, Vandholm, Gaabense, Koster og Kallehauge); og imellem Kjøbenhavn og Nyborg (anløbende Kallehauge, Koster og Gaabense), nemlig afgaaende fra Flensborg, til Kjøbenhavn hver Fredag Morgen Kl. 5, fra Kjøbenhavn til Nyborg Søndag Morgen Kl. 6, fra Nyborg til Kjøbenhavn Mandag Morgen Kl. 6. Fartens Begyndelse vil nærmere blive publiceret.
Odense Adresse-Contoirs Efterretninger, 1845-03-01
Ogsaa fra Hertugdømmerne høres Klage over Vinterens Strænghed; saaledes skrives der under 24 Febr. fra Altona: "Den heftige Sneestorm iformiddags har paa Altona=Kieler Jernbanen paa flere Steder fyldt Jernsporene saa høit med Snee, at det blev umuligt for det fra Kiel kommende Morgentogs Locomotiv at trænge igjennem i Nærheden af Langenfelde. Allerede Toget med Gods, som skulde ankomme hertil i Morges Kl. 7, var af Sneen blevet opholdt een Time, ligesom ogsaa det til Kiel bestemte Persontog indtraf en halv Time for sildigt i Elmshorn. Den næsten samtidige Jndtræffen af det fra Kiel kommende Persontog beviser, at det ikke seer saa slemt ud høiere oppe mod Nord. Passagererne paa det ved Langenfelde standsede Tog nødedes til at vade tilfods til Altona igjennem den dybe Snee, for ikke at risikere at blive siddende til langt ud paa Natten. Paa ingen Maade vil Eftermiddagstoget og neppe Gods toget kunne afgaae herfra i Aften.
Odense Adresse-Contoirs Efterretninger, 1845-03-01
Den nu fuldendte Folketælling skal have givet det Resultat, at Odense for Øieblikket har noget over 10,000 Jndbyggere.
Odense Adresse-Contoirs Efterretninger, 1845-03-01
Ved Avisens Slutning Kl. 4 savnedes 6 Poster fra Kjøbenhavn, nemlig Pakkeposterne fra i Søndags og Onsdags, Diligencerne for i Tirsdags og idag, Onsdags Brevpost og Torsdags Karethpost. Sprogs skal være overfyldt med Reisende. J Nat har det været maaskee den stærkeste Frost, vi iaar have havt.
Odense Adresse-Contoirs Efterretninger, 1845-03-01
Odense Borgerrepræsentations Forhandlinger. Aar 1844. (Fortsættelse fra No. 34 d. A.).
Odense Adresse-Contoirs Efterretninger, 1845-03-01
Den 11 Octbr. Nogle mindre væsentlige Sager expederedes, og en Sag angaaende Anskaffelsen af en ny Sprøite behandledes foreløbigen til Foretagelse i et forestaaende Fælleds møde med Magistraten.
Odense Adresse-Contoirs Efterretninger, 1845-03-01
Den 25 Octbr. En Ansøgning om Bevilling som Marschandiser her i Staden erholdt Repræsentationens Anbefaling. Med Hensyn til en Ansøgning om Tilladelse til at anlægge et nyt Apothek, besluttede Repræsentationen fra flere Sider at indhente forskjellige Oplysninger, førend den afgav sin Betænkning. – Fra Magistraten modtoges Communication af en Skrivelse til Communalbestyrelsen fra Directionen for Selskabet til Naturlærens Udbredelse, hvori Selskabet tilbyder, forestaaende Vinter paa sin Bekostning at lade holde Forelæsninger over Naturlæren, imod at Staden sørger for Locale med fornøden Varme og Belysning. J sit Svar til Magistraten udtalte Repræsentationen den Formening, at Communalbestyrelsen med Tak og al mulig Beredvillighed burde komme Selskabets Tilbud imøde, og derfor tilbyde Locale paa Raadhuset med Varme og Lys. - Repræsentationen drøftede foreløbigen udkastet til General-Budgettet for 1845. Den 1 November. Da Formanden, Ove Thomsen, havde anmeldt, at han allerede næste Dag maatte afreise og i længere Tid være fraværende, som Deputeret for Kjøbstædernes 7de Valgdistrikt i Ostifternes Stænderforsamling, og Viceformanden, S. Sørensen, paa Grund deraf maatte for dette Tidsrum overtage Formandens Functioner, valgte Forsamlingen S. Hansen til i samme Tid at fungere som Protokol fører og til, i muligt mødende Tilfælde at overtage Viceformandens Function.
Odense Adresse-Contoirs Efterretninger, 1845-03-01
Dødsfald. General-Tallotto Kasserer C. Baland, i Altona, 47 Aar; Jfr. L. Juul, i Mariboe, 48 Aar; Jfr. A. R. Bang, i Rydhauge, 16 Aar.
Odense Adresse-Contoirs Efterretninger, 1845-03-01
(Jndsendt.)
Odense Adresse-Contoirs Efterretninger, 1845-03-01
Anmeldelse af et nylig udkommet Skrift. Hr. Jnstitutbestyrer Kratberg i Aarhuus har for ganske nylig udgivet et interessant lille Skrift-Om Skolelærernes Stilling, tilegnet Forældre, Lærere og Skolevenner, paa hvilket jeg her skal tillade mig at henlede Publicums Opmærksomhed - og i Særdeleshed Lærerstandens - og det især af den Grund, at Alt hvad bemeldte Skrift indeholder, synes mig at være saa træffende sagt, fremstillet i saa klart, saa sandt og saa rigtigt et Lys, at idetmindste enhver Skolelærer, som læser denne Piece og som har Agtelse for sig og sin Stand, vistnok vil være enig med mig i, at Forfatteren - i Forbindelse med saameget Andet, der fra ham i forskjellige Tidsskrifter og Blade er kommen frem for Lyset - virkelig i en ikke ringe Grad fortjener baade Tak og Roes for dette og disse sine Arbeider. Hr. K. Virksomhed og Deeltagelse i Skolelærerstandens - og in Specie Landsbyskolelærernes - Anliggender har hidtil langt fra nydt fortjent Paaskjønnelse. At han desuagtet ikke sløves, ikke trættes, men vedbliver at være sin Opgaves mulige Løsning tro - endogsaa under ugunstige Forhold – maa endmere hæve hans Agtelse i Skolelærerstandens Øine. Hans Activitet i denne Retning har vel endnu kun en kort Fortid, men den har en Fremtid, omstraalet af Haabets Morgenrøde, og er saaledes riig paa Forsættelser. Man kan vel ikke fordre, men man tør vente meget af ham: og i hans forkjendte Virksomhed paa dette Gebeet troer man at finde en Borgen for, at Haabet ikke skal glippe, og at de rimelige Forventninger ikke ville blive skuffede. Ovennævnte Skrift faaes i Landets vigtigste Boglader, og kan især anbefales til Almuebibliotheker. Orbek Skole den 20 Febr. 1844. H. Michelsen.
Odense Adresse-Contoirs Efterretninger, 1845-03-01
Prædikanterne paa Midfaste Søndag. J St. Knuds Kirke: til Høimesse Hr. Stiftsprovst Svitzer; til Aftensang Hr. Pastor Wiberg. - J Frue Kirke: Hr. Pastor Steenbuch. - J St. Hans Kirke: Hr. Cand. theol. Svendsen. - J Hospitals Kirken; Hr. Pastor Wiberg, Kl. 8 3.
Odense Adresse-Contoirs Efterretninger, 1845-03-01
AVERTISSEMENTS. Efter flere Aars tiltagende Svagelighed, behagede det alvise Forsyn at bortkalde til et bedre Liv min kjære og uforglemmelige Mand, Kromand Jens Hansen, i sit 76de Aar. Faa Dage vare hans Sygeleie; men, nedbøiet af Alder og Sygdom, endtes hans jordiske Lidelser ved en blid og rolig Død Tirsdagen den 25 Febr. d. A. Hans Eftermæle iblandt os er: at han var en vindskibelig og stræbsom Mand og kjærlig Fader, hvorfor hans Minde stedse vil blive os en kjær Erindring. Dette Sorgens Budskab meddeles den Afdødes Slægt og Venner af hans dybtsørgende Enke Stine Jørgensdatter. Skovshøirup Kroe den 27 Februar 1845. J den Hempelske Boghandling faaes: Aktstykker, for størstedelen hidtil utrykte, til Oplysning især af Danmark indre Forhold i ældre Tid. Samlede og udgivne af Fyens Stifts litteraire Selskab. Anden Samlings første Hefte, som indeholder Aktstykker, fornemmelig ang. Faaborg Kjøbstad og dens Omegn, Steensgaard paa Langeland, Lundsgaard, Bjerge Herred, Odense, Bidrag til Kong Frederik den Tredies Historie. 4 Mk.
Odense Adresse-Contoirs Efterretninger, 1845-03-01
Ligningen over Fattigbidragene af Landdistrikterne under Odense Kjøbstad for 1845 ligger til Eftersyn paa Odense Fattigvæsens Contoir i 14 Dage fra Dato.
Odense Adresse-Contoirs Efterretninger, 1845-03-01
Commissionen for Fattigvæsenet i Odense, den 27 Februar 1845. Odense Kjøbstads Borger= og Almueskole-Regnskab for Aaret 1844, henligger til almindeligt Eftersyn i 3 Uger fra Dato hos Kæmnerkasserer Haugsted. Odense d. 1 Marts 1845. Skolecommissionen. At Schelenborg Birks Contoir, midlertidig, er henflyttet fra Vestergade til afgangne Hr. Collecteur, Bonnesens Gaard Nr. 601 i Klaregaden, bekjendtgjøres. herved. Odense den 26 Febr. 1845. C. C. Møller, Cancellieraad og Birkedommer.
Odense Adresse-Contoirs Efterretninger, 1845-03-01
Da jeg blandt mere er overdraget og bleven Eier af herværende Kjøbmand Waldemar Worms samtlige udestaaende Fordringer, saa maa jeg anmode vedkommende Debitorer om, at betale deres Skyld i denne Henseende til Procurator Saxtorph i Nyborg, og ikke til nogen Anden, samt dette inden 14 Dage fra Dato, thi hvad der til den Tid maatte staae til Restance, saadant vil blive inddrevet ved Søgsmaal. Steffensen. Nyborg den 1 Marts 1845.
Odense Adresse-Contoirs Efterretninger, 1845-03-01
En mørkebruun Klædes Frakke med SilkevaNB. tering paa Krave og Laxeller, Skjøderne forede med blomstret Merino, er bortkommet. En Douceur udloves til den, der kan give Underretning om den til Snedkersvend F. F. Olsen.
Odense Adresse-Contoirs Efterretninger, 1845-03-01
Saasnart Vinteren tillader det, afseiler Skipper P. Thuesen fra Middelfart til Kjøbenhavn, og medtager Fragtgods og Passagerer.
Odense Adresse-Contoirs Efterretninger, 1845-03-01
En Exam. juris, der fornemmelig har været beskjæftiget med Godsadministrationsvæsenet og senest som Fuldmægtig paa et af de største Forvaltningscontoirer, ønsker sig en lignende Plads enten strax eller til 1 Mai hos en af Dhrr. Godseiere eller Bestyrere i Fyen. Adressecontoiret anviser.
Odense Adresse-Contoirs Efterretninger, 1845-03-01
En Avlsforvalter-Plads søges paa en større eller mindre Gaard til først anstundende Maj af et ungt Menneske, som i 2 Aar har lært Landvæsenet i det Slesvigske, og der for sin Duelighed kan præstere de bedste Anbefalinger. Paa Lønnen ansees ikke saameget. De herpaa Reflecterende ville behage at indlægge billet paa Adressecontoiret, mærket Haab 21.
Odense Adresse-Contoirs Efterretninger, 1845-03-01
For en sink Dreng af god Familie, med NB. gode Skolekundskaber, er en Plads ledig som Lærling ved en ei ubetydelig Handel i Helsingøer. Den fornødne Aftale træffes, naar man snarest henvender sig til Viinhandlerne Lind & Hey i Odense.
Odense Adresse-Contoirs Efterretninger, 1845-03-01
En Huusjomfrue söges, Ifølge uforudseet Forandring, kan en Jomfrue, hvis Dygtighed og Sundhedstilstand qvalificerer hende til at bestyre en temmelig stor Huusholdning, erholde en fordeelagtig Plads til 1ste Mai. Den Ansøgende ville behage snarest muligt at aflægge en Billet, hvori de nuligst tilfredsstillende Beviser for hendes Competence ere angivne, paa Adressecontoiret, mærket Duelighed."
Odense Adresse-Contoirs Efterretninger, 1845-03-01
Condition søges. af en ung Pige, der besidder fleeraarig Øvelse i at undervise i de almindelige Skolekundskaber, Tydsk og alle Sorter Haandarbeide. Ønskes hendes Assistence i huuslige Affairer, er hun villig til at yde samme. Conditionen ønskes til 1 Mai. Adressecontoiret anviser.
Odense Adresse-Contoirs Efterretninger, 1845-03-01
Veiledning i Landoeconomie tilbydes 4 a 6 unge Mennesker, som ikke ere ubekjendte med det practiske Agerbrug, fra førstkommende 1 November, imod et halvaarligt Honorar af 125 Rbd., hvorfor erholdes alt frit undtagen Vadsk, som besørges fra nærmeste Sted. De, som maatte reflectere herpaa, ville behage under Adresse-Hofmansgave ved Odense, at henvende sig til N. E. Hofman (Bang), Forpagter.
Odense Adresse-Contoirs Efterretninger, 1845-03-01
131 Rbd. 1 Mk. 5 s., Umyndiges Midler under Aalykkegaards Overformynderie, er strax at erholde til Udlaan, mod lovbefalet Sikkerhed. Odense den 27 Febr. 1815. J. J. Hansen.
Odense Adresse-Contoirs Efterretninger, 1845-03-01
Frisk og godt Urte- og Blomsterfrøe kan, som sædvanlig, erholdes til billigste Priser, hvorover trykte Fortegnelser kan erholdes hos Handelsgartner, J. Nielsen ved Nyborg. Havefrøe,
Odense Adresse-Contoirs Efterretninger, 1845-03-01
alle Sorter, frisk og godt, af Gartner Seiler Hansens, haves Udsalg i Nyborg hos M. Rasmussen.
Odense Adresse-Contoirs Efterretninger, 1845-03-01
Udsalg af Manufakturvarer indtil 14 denne Maaned, udsælges til og under Jndkjøbspriis, et Partie Sirtser, Mousseline de Laine, uldne Kjoletøier, Moreen, Tørklæder, Kappe=Baand m.m. m., hos L. B. Jürgensen, Vestergade.
Odense Adresse-Contoirs Efterretninger, 1845-03-01
Fra det ny etablerede Klode- & Manufaktur=Udsalg, Flakhangen No. 195, ligefor Vagten, anbefales et stort Udvalg af sorte Silketøier, Or lean, Paramatta, Lysterienne etc., tilligemed smukke Wiener og franske Shawler. NB. Foruden det i disse Dage hjemkomne Partie, Shawler, ventes med 1ste Post et Partie Prøve shawler, som ville være til Udvalg i Løbet af en Maaned.
Odense Adresse-Contoirs Efterretninger, 1845-03-01
Norsk Kommen, kan faaes i Tønde- og Skjeppemaal hos J. J. Stokkebye, Odense Nørregade Nr. 101.
Odense Adresse-Contoirs Efterretninger, 1845-03-01
Uld og Humle. Fineste udsøgt fyensk og bedste hvid nordlandsk Uld samt fortrinlig ny fremmed Humle erholdes i mindre og større Vægt til billigste Priis hos Th. Thraue, Overgade Nr. 27.
Odense Adresse-Contoirs Efterretninger, 1845-03-01
Vandmølle til Salg. En god Vandmølle, der har en behagelig Beliggenhed i en god Egn i Jylland, har, og ligger for, god Søgning, og har til alle Tider fornødent Vand, er, formedelst anden Bestemmelse, underhaanden at faae tilkjøbs paa billige Vilkaar. Møllen drives ved to Underfalds=Vandhjul, har 2 Rugqværne, en Pilleqværn og en Boghvedeqværn, har en god Avling, gode og vel vedligeholdte Bygninger, som afgive en god Bopæl for en Familie uden for Bondestanden. Den kan tiltrædes til April eller 1 Mai d. A. Nærmere Oplysning om Eiendommen, og Pengeconditionerne kan erholdes, naar man i frankerede Breve eller mundtlig henvender sig til N. C. Raben, Lærer, ved Borgerskolen i Odense. Mølle i Fyen.
Odense Adresse-Contoirs Efterretninger, 1845-03-01
En Mølle, som drives baade med Vand og Vind, beliggende i en af Fyens Kjøbstæder, er til Salg. Der haves Ret til alSlags Maling. Møllen er nye, smuk og solid og har god Søgning. Vaanings- og Udhuse ere nye og smukke. Til Møllen hører over 10 Tdr. Land geometrisk og af god Bonitet. Liebhavere til denne fortrinlige Eiendom ville behage at henvende sig til Exam. juris Hansen i Odense Vindegade. En Kroe med betydelige Jorder, 3 Bøndergaarde; et Boelsted med ypperlig Leer- og Tørvejord til Teglbrænderi, alt beliggende mellem Kolding og Warde, er til Salg. Underet kort Ophold henvender man sig til Skomagerm. Henneberg hos Hr. Skomagerm. P. Sørensen udenfor Vesterport.
Odense Adresse-Contoirs Efterretninger, 1845-03-01
Tirsdagen den 4 Marts førstk., Formiddag Kl. 9, bliver i Gaarden No. 5 paa Overgade, ifølge Reqvisition fra Kjøbmand, Raadmand Chr. Jürgensens Enke, afholdt offentlig Auction over endeel godt Løsøre, bestaaende af c. 200 Lod moderne Sølvtøi, pletterede og lakerede Sager, Porcellain, hvoriblandt et særdeles smukt Bordopsats og 2 store Blomstervaser af ægte Meisener Porcellain, fine Glas og Crystal, moderne Mahognie og andre Meubler, et ældre solid 8 Dages Taffeluhr, 2 aldeles nye moderne Vogne, et Sæt nyt Seeletøi, et Parti fine Vine paa Flasker, endeel gode Bøger og nogle Manufacturvarer. Trykte Fortegnelser over Varerne kunne 8 Dage førend Auctionen erholdes her paa Contoiret. Odense Auctionscontoir den 18 Febr. 1845. Reimuth.
Odense Adresse-Contoirs Efterretninger, 1845-03-01
Løverdagen den 8 Marts førstk., Formiddag Kl. 9, bliver i Huset Nr. 408 paa Nørregade, ifølge Skifterettens Foranstaltning, afholdt offentlig Auction over nogle Meubler og Effecter, saasom: Stole, Borde, Speile, en Dragkiste, en Kakkelovn, Sengesteder og Sengklæder, en dobbelt Dreierbænk, samt endeel Beendreierværktøi m. m.; Alt tilhørende afdøde Beendreiermester Soelbergs Stervboe. Odense Auctionscontoir den 1 Marts 1845. Reimuth.
Odense Adresse-Contoirs Efterretninger, 1845-03-01
Jfølge Reqvisition fra Odense Kjøbstads Overformynderie, hjemlet ved det Kgl. Danske Cancellies Resolution af 28 f. M., bliver ved en eneste Auction, om antageligt Bud skeer, bortsolgt følgende Eiendomme i Paarup, 1) Huset Nye Snapind med Hauge og tilstødende Jordlod af Størrelse omtrent 4 Tdr. Land. 2) En paa Snestrup Mark ved Fløitenborghuuset beliggende Jordlod af omtrent 7 1/2 Td. Land. Disse Eiendomme opraabes baade særskildte og under Et Auctionen holdes den 11 Marts førstkommende, Formiddag Kl. 10 paa Stedet Nye Snapind, og Conditionerne ligge til Eftersyn paa Undertegnedes Contoir tilligemed Adkomstdokumenter 8 Dage før Auctionen. Odense Herredscontoir den 21 Febr. 1845. F. Knudsen.